काठमाडौं । प्रतिनिधिसभा सांसद डा. नारायण खड्काले बम आक्रमणमा परी घाईते भई उपचाररत काँग्रेस नेता नारायण कार्कीलाई एक महिनाको तलब सहयोग गरेका छन् ।
नेपाली काँग्रेसका नेता तथा प्रतिनिधिसभा उदयपुर क्षेत्र नं १ बाट बिजयी सांसद डा. खड्काले आज बिहान कार्कीको निवास पुगेर सांसदको एक महिनाको तलब (५५ हजार २ सय ३०) सहयोग गरेको हुन् ।
गत मंसिरमा सम्पन्न प्रतिनिधि तथा प्रदेश सभा निर्वाचनका बेला उदयपुर निर्वाचन क्षेत्र नं. २ का प्रतिनिधिसभा सदस्य उम्मेदवार बनेका कार्की चुनावी प्रचारको क्रममा मिति २०७४।०८।१३ गते उदयपुरगढी नगरपालिका–६ स्थित दनुवारबेसीमा भएको बम प्रहारमा गम्भीर घाइते भई लामो समयदेखि उपचाररत छन् ।